EkBass/fiwiki-20250220-pages-articles huggingface dataset:
The Killer’s Song

”The Killer’s Song” on italialais-kolumbialaisen Carolina Márquezin kappale. Sen julkaisi Do It Yourself Entertainment CD-singlenä 18. marraskuuta 2004. Se on artistin toistaiseksi parhaiten menestynyt kappale, sillä se pääsi jopa kuudelle eri singlelistalle. Kappaleelle on tehty myös musiikkivideo, joka julkaistiin lukuisilla musiikkikanavilla pian singlejulkaisun jälkeen ja videopalvelu YouTubessa marraskuussa 2013. ==Kappalelista== CD-single * 1. The Killer’s Song (Extended Mix) - 6:51 * 2. The Killer’s Song (Radio Mix) - 3:44 * 3. Psycho Song (Psycho Killers Extended Mix) - 7:13 * 4. Psycho Song (Psycho Killers Dark Club Mix) - 6:37 ==Listasijoitukset== Listat (2004-05) Paras sijoitus Belgia (Ultratop 50 Flanderi) 29 Belgia (Ultratip Vallonia) 6 Tanska (Tracklisten) 10 Suomi (Suomen virallinen lista) 18 Ranska (SNEP) 57 Alankomaat (Dutch Top 40) 57 ==Lähteet== Luokka:Vuoden 2004 kappaleet Luokka:Carolina Márquezin kappaleet
Vartsala (Kustavi)

Vartsala on yksi Kustavin kolmesta pääsaaresta.Uusi tietosanakirja, Tietosanakirja oy 1966, osa 22, palsta 814, hakusana Vartsala. Vartsalan saaresta on 952 metrin mittainen lauttayhteys mantereelle.Suomen Lauttaliikenteen sivu (viitattu 24.2.2014). Matka kestää noin kymmenen minuuttia. Saapuessaan Kustavin Kivimaalta Ströömin salmen yli Vartsalan lautalla saareen saapuja huomaa, ettei lauttarannassa ole palveluja. Rannasta alkaa maantieyhteys saaren vastakkaiselle laidalle (länsireunalle), jossa on Vuosnaisten satama. Sieltä on lauttayhteys Ahvenanmaalle Brändön Åvaan. Kesäisin satamassa on tarjolla palveluja.Saariston Rengastien sivu (viitattu 24.2.2014). Vartsalan saarella on neljä kylää: Etelä-Vartsala, Koelsuu, Pohjois-Vartsala ja Vuosnainen. Vartsala ja naapurisaari Anavainen ovat kasvaneet kiinni toisiinsa niin, että niitä erottaa vain oja.Kansalaisen karttapaikka (viitattu 24.2.2014). Vartsalan kappeli eli Pyhän Johanneksen kappeli(seurakunta) yhdistettiin Pyhän Jaakopin kappelin eli Kunnaraisten kappelin kanssa vuonna 1782. Tällöin muodostui Kustavin kappeli(seurakunta). Vartsalan kappelin vanha kirkkotarha on yhä saarella.Otavan iso tietosanakirja, Otava 1965, osa 9, palsta 1063, hakusana Vartsala. Pyhän Johanneksen kappelista on maininta Mikael Agricolan 1554 laatimassa luettelossa saaristokirkkojen omaisuudesta. Ei ole varmaa oliko silloinen kappeli sama rakennus, joka 1783 purettiin ja kellotapuli myytiin Brändön kirkolle. Se tiedetään, että 1748 kappeliin rakennettiin uusi parveke ja 1764 kappelin sakaristo uusittiin. Kustavin seurakunnan nykyisten tietojen mukaan kappeliseurakuntien yhdistyminen olisi tapahtunut 1783.Kustavin seurakunnan sivu (viitattu 24.2.2014) ==Lähteet== Luokka:Kustavi Luokka:Saaristomeren saaret
Nystatiini

Nystatiini on makrolidi ja sienilääke. Eri maissa sitä käytetään muun muassa ihon sienitartunnoissa voiteena paikallisesti ja suutartunnoissa nesteliuoksina tai pastilleina. Kuurit kestävät pari viikkoa. Se toimii muun muassa hiivasienitulehduksiin. Nieltynä se imeytyy suolistosta huonosti kehoon. Suomessa sitä käytetään ensisijaisesti suun sienitartuntoihin. Nystatiinin kauppanimiä ovat muun muassa Nystimex, Nystatin, Mycostatin ja Flagyl Comp. Jälkimmäinen on metronidatsolin yhdistelmälääke. Streptomyces noursei -aktinobakteerit tuottavat nystatiinia, joista tutkijat Elizabeth Lee Hazen ja Rachel Fuller Brown eristivät sen 1950 Albanyssa. "Nystatiini" tulee sanasta New York State. ==Annostus== Nystatiinin annostelussa käytetään kansainvälistä yksikköä (IU). 100 milligrammaa (mg) nystatiinia on noin 5710 IU. Ihovoiteena vuorokausiannokset aikuisille ovat noin 200 000–600 000 IU eli 35–105 mg. Liuokset ja pastilliannokset ovat likimain samaa kokoluokkaa. ==Haittavaikutukset== Nystatiini voi aiheuttaa suuhun pahan maun. Tämä on yleisin sivuvaikutus. Harvinaisempia ovat muun muassa oksentelu, pahoinvointi, ruokahaluttomuus ja vatsakivut. ==Kemia== Nystatiini on vaalean kellertävä kiinteä aine. Lämmitys, happi ja valo nopeuttavat sen hajoamista. Hajoaminen kiihtyy noin 160 °C:ssa. Se hajoaa huoneenlämpöisissä vesiliuoksissa hitaasti. 100 °C:ssa pH-arvon 7 vesiliuoksissa se säilyy hyvin ainakin 10 minuutin ajan. 28 °C:ssa sen liukoisuus metanoliin on 11.2 mg/ml, etanoliin 1.2 mg/ml, hiilitetrakloridiin 1.23 mg/ml, kloroformiin 0.48 mg/ml, bentseeniin, 0.28 mg/ml ja etyleeniglykoliin 8.75 mg/ml. ==Toimintamekanismi== Nystatiini on ionofori. Se tuottaa tiettyjen sienien solukalvoihin ionikanavia useista nystatiinimolekyyleistä. Siten ne päästävät hallitsemattomasti ioneita kalvon eri puolin. Tämä purkaa kalvojen välisiä elintärkeitä ionipitoisuuseroja, joka johtaa solun kuolemaan. Solukalvoissa nystatiini sitoutuu ergosteroliin voimakkaammin kuin kolesteroliin. Siksi sen vaikutukset kohdistuvat lähinnä sienisoluihin eläinsolujen sijaan. Muun muassa Aspergillus- ja Candida-sienien soluissa on paljon ergosterolia, jota ei ole eläinsoluissa. ==Katso myös== *Amfoterisiini B ==Lähteet== ==Aiheesta muualla== *KEGG: Nystatin *HMDB: Nystatin Luokka:Sienilääkkeet Luokka:WHO:n tärkeimmät lääkkeet Luokka:Ionoforit
Missourinfoxtrotter

Missourinfoxtrotter on amerikkalainen hevosrotu. Se osaa mennä "ketunravia"(Fox trot), jossa sen takajalat ravaavat,etujalat menevät " pitkää" käyntiä ja pää heiluu. == Lähteet == == Aiheesta muualla == * https://www.mfthba.com * https://www.mfthba.com/index.php?option=com_content&view;=article&id;=108&Itemid;=55 * http://www.hevosmaailma.net/foxtrotter.shtml Luokka:Yhdysvaltalaiset hevosrodut
Polyeenit

Polyeenit ovat monta kaksoissidosta sisältäviä alkeeneja. Jos kaksoissidoksia on vain vähän, voidaan yhdiste luokitella niiden lukumäärän mukaan; dieenit sisältävät kaksi kaksoissidosta, trieenit kolme ja niin edelleen. Rakenteellisesti polyeenit voivat olla monenlaisia – suoraketjuisia, haaroittuneita tai rengasrakenteisia. Useita kaksoissidoksia sisältävät rengasrakenteiset yhdisteet voivat myös olla aromaattisia, kuten bentseeni tai naftaleeni. Osa polyeeneistä on sienilääkkeitä tai sieniin vaikuttavia, muun muassa aktinomykeettien tuottamia antibiootteja. Ne ovat suurehkoja hiilivetyketjujen muodostamia rengasrakenteita, jotka sitoutuvat ergosteroliin sienisolun seinämässä ja aiheuttavat läpäisevyyden lisääntymistä. Silloin ioneja virtaa solusta ulos, erityisesti kaliumia, eikä solu pysty jatkamaan elintoimintojaan. Polyyeeneja ovat mm. amfoterisiini B, nystatiini, natamysiini ja hasimysiini. Useimpia käytetään vain paikallishoidossa. Amfoterisiini B on käytössä myös infuusiona laskimoon, mutta sekin on varsin myrkyllistä ja hoito tapahtuu tarkassa kontrollissa sairaalassa.Tuominen, R. K. & Männistö, P. T., Sieni-infektioiden hoitoon tarkoitetut aineet. Kirjassa: Koulu, M., Mervaala, E. & Tuomisto, J., Farmakologia ja toksikologia, 8. p., s. 949–960. Kustannus Oy Medicina, Kuopio 2012. ISBN 978-951-97316-4-3. Myös verkossa: Farmakologia == Lähteet == == Aiheesta muualla == Luokka:Alkeenit Luokka:Lääkkeet
Musta aurinko nousee (EP)

Musta aurinko nousee on suomalaisen doom metal -yhtye Kuolemanlaakson EP-levy. Se julkaistiin marraskuussa 2013 levymerkillä Svart Records. Albumi julkaistiin normaalien cd- ja digiversioiden lisäksi 300:n kappaleen vinyylipainoksena. == Kappaleet == # # # # == Kokoonpano == * Kotamäki – laulu * Laakso – kitarat, kosketinsoitin, laulu * Kouta – kitarat * Usva – basso, akustinen kitara * Tiera – rummut == Arvostelut == * Desibeli.net: Desibeli.net: Levyarvio * Imperiumi: 8/10 * Kaaoszine: 7.5/10Kaaoszine: Levyarvio == Lähteet == == Aiheesta muualla == * * Musta aurinko nousee discogs.com -sivustolla Luokka:Vuoden 2013 EP:t Luokka:Kuolemanlaakson albumit Luokka:Svart Recordsin albumit
Tulijoutsen

__NOTOC__ Tulijoutsen on suomalaisen doom metal -yhtye Kuolemanlaakson toinen studioalbumi. Se julkaistiin 28. helmikuuta 2014 levymerkillä Svart Records. Albumi julkaistiin rajoitettuna digipakina, digitaalisena latauksena sekä kahtena erivärisenä vinyylipainoksena. Albumi debytoi Suomen virallisen listan sijalla 10. == Kappaleet == == Kokoonpano == ;Yhtye * Kotamäki – laulu * Laakso – kitarat, kosketinsoitin, laulu * Kouta – kitarat * Usva – basso, akustinen kitara * Tiera – rummut ;Vierailevat muusikot * V. Santura * Kasper Mårtenson * J.L. (laulu) ;Tuotanto * V. Santura - tuottaja, äänitys, miksaaja, masteroija * Maahy Abdul Muhsin - kansitaide * Susanna Honkasalo - yhtyeen valokuvaus * Markus Räisänen - suunnittelu ja layout == Arvostelut == * Angrymetalguy.com: Angry Metal Guy review * Imperiumi: 9/10Kuolemanlaakso – Tulijoutsen Viitattu 14.12.2022 * Kaaoszine: Kaaoszine: Levyarvio * Metal.de: Metal.de: Review * Metalliluola: 9½/10 * Metal Storm: Metal Storm review * Metal Underground: Metal Underground: Album review * Soundi: Kuolemanlaakso: Tulijoutsen Viitattu 14.12.2022. ==Lähteet== == Aiheesta muualla == * * Tulijoutsen Discogs -sivustolla * Tulijoutsen Bandcamp -sivustolla Luokka:Vuoden 2014 albumit Luokka:Kuolemanlaakson albumit Luokka:Svart Recordsin albumit
Ottave rime

Ottave rime (mon. ital. sanoista ottava rima, ”kahdeksas säe”) eli stanza on kahdeksasta jambisäkeestä koostuva runomuoto, jossa jokainen säe jakaantuu viiteen runojalkaan. Säkeiden 2-tavuiset loppusoinnut vastaavat kaavaa a b a b a b c c. Toisin sanoen runon ensimmäisen, kolmannen ja viidennen säkeen loppusoinnut vastaavat toisiaan, samoin kuin toisen, neljännen ja kuudennen loppusoinnut. Seitsemäs ja kahdeksas säe muodostavat oman loppusointuparinsa. Esimerkki: Ottave rime, joka tunnetaan myös nimityksellä stanza, syntyi renessanssin ajan Italiassa, missä Ludovico Ariosto ja Torquato Tasso käyttivät sitä eeppisissä runoelmissaan. Myöhemmin runomuotoa sovelsivat teoksissaan muun muassa Byron ja Goethe. Suomessa taitavia ottave rime -säkeitä ovat Eino Leinon ohella kirjoittaneet Otto Manninen ja Kaarlo Sarkia. == Lähteet == * Luokka:Runomitat
Antimykootti

Antimykootti eli antifungaalinen aine tarkoittaa kemiallista ainetta, joka hidastaa sienten kasvua tai tappaa niitä. Niitä käytetään sienisairauksien lääkehoitoon. Torjunta-aineina käytetyistä antimykooteista käytetään yleensä termiä fungisidi. Esimerkkejä antimykooteista ovat polyeenit, atsolijohdokset kuten ketokonatsoli, triatsolijohdokset kuten flukonatsoli, allyyliamiinit kuten terbinafiini, ekinokandiinit kuten kaspofungiini, oksikinoliinit kuten kliokinoloni, sekä amorolfiini ja monet paikallisesti käytettävät väriaineet kuten gentiaanavioletti ja Castellanin liuos.Tuominen RK, Männistö PT, Sieni- infektioiden hoitoon tarkoitetut lääkeaineet, kirjassa Koulu M, Mervaala E, Tuomisto J: Farmakologia ja toksikologia, 8. p., ss 949-960. Kustannus Oy Medicina, Kuopio 2012. ISBN 978-951-97316-4-3. Myös verkossa: Farmakologia ==Katso myös== *Hoitoresistentit sieni-infektiot == Lähteet == == Aiheesta muualla == *Medicina: Sieni-infektioiden hoitoon tarkoitetut lääkeaineet (pdf) Luokka:Sienitiede Luokka:Torjunta-aineet
Integroitu tuotanto

Integroitu tuotanto (IP), integroitu viljely, integroidut menetelmät ja IP- viljely viittaavat maatalouteen, jossa pyritään täsmätoimin vähentämään ympäristörasitteita tehokkuudesta juurikaan tinkimättä. Kaikki hyödylliset keinot lannoitteista geenimuunteluun ovat sallittuja, mutta mm. lannoitteita ja kasvinsuojeluaineita pyritään käyttämään vain tarvittava määrä, tarkkaan kohdennettuna. Parhaimmillaan integroidussa viljelyssä satojen pieneneminen voi olla niin vähäistä, että vähäisemmän panostarpeen vuoksi se on tavanomaista viljelyä kannattavampaa. Koska Suomessa lannoitteiden käyttö on muutenkin suhteellisen vähäistä nitraattidirektiivin (typpi) ja ympäristötuen (fosfori) ehtojen vuoksi, täällä "IP-viljelyllä" tarkoitetaan usein integroitua kasvinsuojelua. Integroitu kasvinsuojelukin tosin tuli Suomessa pakolliseksi 1.1.2014.http://www.maaseuduntulevaisuus.fi/maatalous/ennakointi- on-ip-viljelyn-kulmakivi-1.51173 Siinä kasvinsuojeluaineiden käyttöä minimoidaan ehkäisemällä tuholaisia ennalta, tarkkailemalla ja käyttämällä ei- kemiallisia torjuntamenetelmiä. Suhteellisen pienestä erosta huolimatta Suomessakin eräät valmistajathttp://www.apetit.fi/ipviljely http://kehittyvaelintarvike.fi/teemajutut/15-lannen-tehtaat-hakee- sertifiointia-ip-tuotannolle käyttävät IP-viljelyä PR-valttina. == Ympäristövaikutukset == Oxfordin yliopiston tutkijaryhmä kävi Hanna Tuomiston johdolla läpi tieteelliset tutkimukset ja totesi, että luomutuotannon ja tavanomaisen tuotannon keskinäinen paremmuus ympäristölle on epäselvää. Tuomisto totesi molemmat ympäristölle haitallisemmiksi kuin integroidut menetelmät, joissa mikään hyödyllinen käytäntö ei ole kiellettyä. Integroidut menetelmät ja perinteinen tuotanto näyttävät paljon paremmilta päästöjen, energiankulutuksen ja biodiversiteettivaikutuksen suhteen, kun otetaan huomioon luomun vaatima laajempi peltoala.Onko luomu oikeasti parempaa?, Helsingin Sanomat 3.2.2013.Productive farms can be ‘greener than organic’ , Oxford University, 13 February 2012.Organic farms not necessarily better for environment , University of Oxford, 04 Sep 12.Does organic farming reduce environmental impacts? - A meta-analysis of European research, H.L. Tuomisto, I.D. Hodge, P. Riordan & D.W. Macdonald, Authors’ version of the paper published in: Journal of Environmental Management 112 (2012) 309-320 == Lähteet == == Aiheesta muualla == * IOBC , IP-tuotannon maailmanliitto. * IOBC-WPRS Bulletin Vol. 97, 2013 , Working Group “GMOs in Integrated Plant Production”. Proceedings of the sixth meeting on Ecological Impact of Genetically Modified Organisms (EIGMO), Berlin, Germany, 03 – 05 June, 2013. Editors: Jörg Romeis and Michael Meissle. ISBN 978-92-9067-276-0 [X + 124 pp.] Luokka:Maatalous
Ergosteroli

Ergosteroli on sienien solukalvon steroli samalla tavalla kuin kolesteroli on eläimillä. Sterolit vakaannuttavat solukalvon rakennetta, mutta ne ovat myös monien muiden yhdisteiden esiasteita. Ergosteroli on kolesterolin pelkistymistuote ja D2-vitamiinin esiaste, joka muuttuu ultraviolettisäteilyn vaikutuksesta ergokalsiferoliksi eli D2-vitamiiniksi. Ergosterolia esiintyy myös monissa kasveissa ja eräillä eliöillä semiokemikaalina toimien feromonina. == Aiheesta muualla == *PubChem: Ergosterol *Human Metabolome Database (HMDB): Ergosterol *Food Component Database (FooDB): Ergosterol *DrugBank: Ergosterol *Kyoto Encyclopedia of Genes and Genomes (KEGG): Ergosterol *ChemBlink: Ergosterol *Pherobase: Semiochemical - ergosterol *Dr. Duke's Phytochemical and Ethnobotanical Databases: Ergosterol Luokka:Steroidit
Asevarikko 3

Asevarikko 3 oli vuoteen 2003 asti toiminut Suomen puolustusvoimien asevarikko, joka sijaitsi Vammalan Tyrväällä. Sen toimialaan kuuluivat mm. kiväärikaliiperisten aseiden ja tykkien huolto, kunnossapito ja varastointi. Vammalan Konepaja ja Vammaskosken tehdas sijaitsevat entisen varikon tuntumassa. Sen organisaatioon kuului muista asevarikoista poiketen myös oma optinen huoltola ja -varasto, myöhemmin optillinen korjaamo. Valtionrautateiden Porin rata kulki aikaisemmin varikon ja tehdasalueiden kautta. ==Historia== Varikko perustettiin Helsingissä 1918, josta se siirtyi Vammalaan vuonna 1939. Se toimi alkuvuodet Sotaministeriön käskystä nimellä Asevarikko 1 (AV 1). 1. johtaja oli majuri Otto Havo. Tunnettu johtaja jatkosodan aikana oli jääk.evl. J. V. Rosenbröijer. Vallisaaren yksikössä tapahtui 9. heinäkuuta 1937 vakava räjähdysonnettomuus ja laaja tulipalo, jossa henkensä menetti 12 työntekijää. Talvisodan aikana varikon alueelle siirtyi ns. Päämaja II eli sotatalousesikunta. Vammalan aikaisia nimiä olivat Ampumatarvikevarikko 1 (ATV 1), Ase- ja Ampumatarvikevarikko 1 (AATV 1; 1943 alk.) ja Vammalan Asevarikko (lyh. VammAseV) ja Asevarikko 3 (AseV 3). ==Toiminnan loppuajat== Kun Puolustusvoimien Materiaalilaitos 90-luvulla perustettiin tuli Vammalan Asevarikosta sen alainen joukko-osasto. Varikko lakkautettiin puolustusvoimien rationalisointitoimien myötä vuoden 2003 lopussa. ==Lähteet== * * Luokka:Puolustusvoimien materiaalilaitos Luokka:Sastamalan rakennukset ja rakennelmat
Dödöö ja meikkii

Dödöö ja meikkii on suomalaisartisti Linda Vinkin debyyttialbumi. Suomen Musiikki julkaisi sen digitaalisesti ladattavana 21. helmikuuta 2014 ja CD- levynä 14. maaliskuuta 2014. Albumilta on julkaistu singleinä kappaleet "Vink Vink" ja "Pussauskoppiin". ==Kappaleet== # # # # # # # # # # # ==Lähteet== Luokka:Vuoden 2014 esikoisalbumit Luokka:Suomalaiset popalbumit
Yrjö Nikkola

Yrjö Antero Nikkola (8. joulukuuta 1884 Seinäjoki – 14. elokuuta 1963) oli suomalainen toimittaja ja kirjailija. Hän käytti nimimerkkejä Vilho Peitsi ja Sonsar.Ylioppilasmatrikkeli 1905, matrikkelinumero 29960 Kansalliskirjasto : Vilho PeitsiPäivästä päivään. 50-vuotias, Ilta-Sanomat, 08.12.1934, nro 285, s. 3, Kansalliskirjaston digitaaliset aineistot. Viitattu 08.12.2024 Nikkolan vanhemmat olivat maanviljelijä Antti Nikkola ja Serafina Jouppila. Hän pääsi ylioppilaaksi Vaasan reaalilyseosta 1905 ja opiskeli Helsingin yliopistossa valmistuen filosofian kandidaatiksi 1909 ja maisteriksi 1910. Nikkola kuului aluksi Uuden Suomettaren toimitukseen ja hän työskenteli sen jälkeen toimittajana Hämeenlinnassa ja Vaasassa. Vuosina 1913–1918 hän kuului Suomen Tietotoimiston toimituskuntaan. Vuonna 1918 hän oli muutamia kuukausia silloin viikkolehtenä ilmestyneen Kauppalehden toimitussihteerinä ja vuosina 1918–1919 hän oli liikealalla. Nikkola toimi Helsingin Sanomain kotimaanosaston toimittajana 1920–1926 sekä Uudessa Suomessa kotimaanosaston toimittajana 1926–1932 ja ulkomaanosaston toimittajana 1932–1957. Päätoimensa ohella hän toimitti useita vuosia Kiinteistölehteä sekä avusti tai toimitti muitakin viikko- ja kuukausilehtiä. Nikkola kuului Helsingin Sanomalehtimiesyhdistyksen johtokuntaan. Hän teki valtion ja Kordelinin säätiön stipendeillä opintomatkoja Ruotsiin, Saksaan ja Ranskaan. Yrjö Nikkola oli naimisissa vuodesta 1927 Katri Siviä Alénin (1887–1961) kanssa. == Julkaisuja == Nimimerkillä Vilho Peitsi: * Napoleon marssii Wieniin: seikkailuja Ranskan- Itävallan sodassa v. 1809. Gummerus 1935 Nimimerkillä Sonsar: * SKSK: satavuotisillanvietto ravintola Adlonissa lauantaina, syyskuun 17 p:nä 1949 klo 19: pöytälaulut. SKSK Suomalaisen Kirjallisuuden Seuran Kirjapaino, Helsinki 1949 == Lähteet == * * GeneaNet : Yrjö Antero Nikkola Luokka:Suomalaiset toimittajat Luokka:Suomalaiset kirjailijat Luokka:Vuonna 1884 syntyneet Luokka:Vuonna 1963 kuolleet
Sulo Sinisalo

Sulo Adolf Sinisalo, sukunimi aik. Lindroos (1. tammikuuta 1884 Mäntsälä – 26. joulukuuta 1977 Helsinki) oli suomalainen uskonnollinen kirjailija ja metodistipappi. == Teoksia == * Laula! : valikoima uusia hengellisiä lauluja ; toim. Sulo A. Sinisalo. Sulo A. Sinisalo, Tampere 1912 * Huomenkellot : runokokeita nuoruusvuosien murrosajoilta. G. M. Giescke, Tampere 1914 * Hengen ikävä : valikoima uskonnollisia runoja. Lehti ja kirja, Helsinki 1933 * Elämän ovet. Lehti ja kirja, Helsinki 1942 * Äitien muisto : Suomen uskollisille ja sankarillisille äideille omistettuja kirjoitelmia ja runoja ; koonnut ja julkaissut S. A. S. Lehti ja kirja, Käpylä 1945 * Varhain aamulla.... Lehti ja kirja, Helsinki 1946 * Uranuurtaja : piirteitä pastori K. J. Lindborgin elämästä. Kuopion kansallinen kirjapaino, Kuopio 1950 * Armonsointuja : uusia lauluja koteja ja hartaushetkiä varten ; toim. S. Sinisalo. S. Sinisalo, Helsinki 1960 * Armonaika : Runoja : Luettavia, laulettavia, lausuttavia : Valikoima vuosilta 1902-1970. Tekijä, Lahti 197o == Suomennoksia == * "Pikku kapteeni" : kertomus mereltä ; kirj. A. J. C. ; suom. S. A. S. Rauhan sanomain kustannusliike, Mikkeli 1922 * Karl Hurtig : Seurakuntayhteydestä ; suom. S. A. S. Rauhan sanomain kustannusliike, Mikkeli 1923 * Theodor Arvidson : Hengen täyteys ja hengen lahjat. Lehti ja kirja, Helsinki 1951 * Odd Hagen : Kirkko ja sakramentit ; suom. S. A. S. Metodistikirkon kirjatoimi, Helsinki 1958 == Lähteet == * (Arkistoitu linkki) === Viitteet === Luokka:Suomalaiset kristilliset kirjailijat Luokka:Vuonna 1884 syntyneet Luokka:Vuonna 1977 kuolleet Luokka:Metodismi Suomessa
Samara-Kurumotšin lentoasema

Samara-Kurumotšin lentoasema (, ) on Venäjän Samaran aluetta palveleva kansainvälinen lentoasema. Se sijaitsee noin 45 kilometriä Samaran kantakaupungista pohjoiseen ja Kurumotšin () taajaman itäpuolella, hieman M5-valtatien pohjoispuolella. Lentokenttä palvelee myös noin 55 kilometrä kentän länsipuolella sijaitsevaa Toljattia. Matkustajamäärältään Kurumotšin lentoasema on keskisuuri venäläinen lentoasema. Vuonna 2013 sen kautta kulki yhteensä 2 167 728 lentomatkustajaa. Heistä 914 262 oli kansainvälisen lentoliikenteen matkustajia. == Lähteet == == Aiheesta muualla == *Samara (Kurumotš), meždunarodnyi aeroport (aviapages.ru) *Skyvector aeronautical charts: UWWW Samara Kurumoch Airport (skyvector.com) Luokka:Venäjän lentoasemat Luokka:Samara
Jääpallon pohjoismaisen sarjan kausi 1938–1939

Jääpallon pohjoismaisen sarjan kausi 1938–1939 oli vuonna 1938 perustetun Pohjoismaisen sarjan ainoa sarjakausi. Pohjoismaiseen sarjaan osallistui Suomesta neljä ja Ruotsista neljä parasta jääpallojoukkuetta, jotka kaikki pelasivat neljä ottelua toisen maan joukkueita vastaan. Pohjoismaisen sarjan kausi oli kaksitalvinen. Pohjoismaiden sarjaa sanktioivat Suomen Palloliitto ja Ruotsin jääpalloliitto, mutta käytännön järjestelyistä vastasi osallistuvien seurojen asettama toimikunta. Pohjoismaisen sarjan voitti karlstadilainen IF Göta. ==Historia== Pohjoismainen sarja perustettiin ruotsalaisen jääpallovaikuttaja Erik "Pampen" Borgströmin aloitteesta, minkä johdosta sarjaa kutsuttiin myös Pampen Borgströmin sarjaksi. Talvisodan alkamisen vuoksi sarjan pelaamista ei jatkettu seuraavana talvena. ==Joukkueet== Joukkue Kaupunki AIK Solna IF Göta Karlstad IFK Helsingfors Helsinki Helsingin Jalkapalloklubi Helsinki Västerås SK Västerås Viipurin Palloseura Viipuri Sudet Viipuri Örebro SK Örebro ==Sarjataulukko== Lähde: Suomen Palloliiton toimintakertomukset 1938 ja 1939Suomen Palloliiton toimintakertomus 1938, s. 31 Suomen Palloliiton toimintakertomus 1939, s. 33 ==Ottelut== ===Vuoden 1938 ottelut=== Kotijoukkue Tulos Vierasjoukkue HIFK 4–3 (3–2) AIK Sudet 1–2 (1–1) AIK Göta 0–0 HJK Västerås 7–3 (4–2) HJK HIFK 1–4 (0–1) Göta Sudet 1–5 (1–2) Göta AIK 5–2 (3–2) ViPS Örebro 4–2 (2–1) ViPS Lähde: Suomen Palloliiton toimintakertomus 1938 ===Vuoden 1939 ottelut=== Kotijoukkue Tulos Vierasjoukkue AIK 1–2 HIFK HJK 4–0 Örebro ViPS 2–5 Örebro Västerås 5–1 HIFK ViPS 1–1 Västerås Örebro 3–1 Sudet HJK 2–3 Västerås Göta 1–0 Sudet Lähde: Suomen Palloliiton toimintakertomus 1939 ==Lähteet== *Suomen Palloliiton toimintakertomus 1938 *Suomen Palloliiton toimintakertomus 1939 * Luokka:Jääpallokilpailut Luokka: Ruotsin jääpallo Luokka:Suomen jääpallo Luokka:Vuoden 1938 jääpallo Luokka:Vuoden 1939 jääpallo
Sandhja

Sandhja [sandia] (oikealta nimeltään Sandhja Kuivalainen, s. 16. maaliskuuta 1991 Helsinki ) on suomalais-guyanalainen poplaulaja. == Ura == Sandhja julkaisi ensimmäisen singlensä, ”Hold Me”, 15. marraskuuta 2013. YleX- radiokanavan toimittaja Pirita Pykäläinen nosti kappaleen kanavan Viikon teho -kappaleeksi ja se voitti myös kanavalla olleen Rytmibarometri-äänestyksen. Myöhemmin kappale nostettiin myös kanavan soittolistalle. Kappaleesta on julkaistu Ville Nuorahon ohjaama musiikkivideo, joka on kuvattu Israelissa. Toinen single, ”Gold”, sai radioensisoittonsa YleX-kanavan Uuden musiikin iltavuorossa, kun toimittaja Venla Kokkonen soitti sen ohjelmassa 24. helmikuuta 2014. Artistin esikoisalbumi Gold julkaistiin 23. toukokuuta 2014. Keväällä 2016 Sandhja voitti Uuden Musiikin Kilpailun kappaleellaan ”Sing It Away” ja edusti Suomea Eurovision laulukilpailussa Tukholmassa. Hän oli kymmenen eri aloja edustaneen kansalaisraadin suosikki, mutta yleisöäänestyksessä vasta kolmas. Kappale sijoittui ensimmäisen semifinaalin 15:nneksi saaden 51 pistettä, eikä siten päässyt kilpailun finaaliin. ”Sing It Away” sisältyy myös artistin huhtikuun 2016 lopussa julkaistulle toiselle studioalbumille, Freedom Venture. == Yksityiselämä == Sandhja on valmistunut vuonna 2015 sairaanhoitajaksi Metropolia Ammattikorkeakoulusta. Hän on työskennellyt sairaanhoitajana muun muassa Jorvin ja Meilahden sairaaloissa. Sandhjan isä on suomalainen ja hänen äitinsä on kotoisin Guyanasta. Hänen äitinsä vanhemmat ovat puolestaan alun perin kotoisin Intiasta. == Diskografia == === Albumit === Nimi Julkaisutiedot Lista Myynti Albumilista Gold *Julkaistu: 23. toukokuuta 2014 *Formaatti: CD / digitaalinen lataus *Levy- yhtiö: Sony Music Entertainment – – Freedom Venture *Julkaistu: 29. huhtikuuta 2016 *Formaatti: CD / digitaalinen lataus *Levy-yhtiö: Sony Music Entertainment – – === Singlet === Vuosi Single Latauslista Singlelista Radiolista Albumi 2013 ”Hold Me” – – 12 Gold 2014 ”Gold” – – 71 2015 ”My Bass” – – – Freedom Venture 2016 ”Sing It Away” 8 – 29 ”Love Me High” – – – === Musiikkivideot === * Hold Me (2013 – ohj. Ville Nuoraho) * Gold (2014 – ohj. Sami Joensuu) * My Bass (2015 – ohj. Jukka Rouhuvirta) * Sing It Away (2016 – ohj. Alex Ghassan) === Vierailijana === Vuosi Artisti Kappale Albumilta 2010 Juno ”Yksinäinen kulkija” J.K x 2 Tunti terapiaa 2015 Brandon Bauer ”The Flavor” Versetile == Lähteet == == Aiheesta muualla == *Viralliset kotisivut *Virallinen Facebook-sivusto Luokka:Suomalaiset laulajat Luokka:Suomalaiset poplaulajat Luokka:Suomalaiset laulaja-lauluntekijät Luokka:Suomen euroviisuedustajat Luokka:Vuoden 2016 euroviisuedustajat Luokka:Vuonna 1991 syntyneet Luokka:Elävät henkilöt
1499 Pori

1499 Pori (myös 1938 UF) on tähtitieteilijä Yrjö Väisälän 16. lokakuuta 1938 löytämä päävyöhykkeen asteroidi. Hän nimesi sen Porin kaupungin mukaan. == Lähteet == *JPL Small-Body Database Browser NASA Jet Propulsion Laboratory === Viitteet === Luokka:Päävyöhykkeen asteroidit Luokka:Pori
Samsung Galaxy S5

Samsung Galaxy S5 on korealaisen Samsung Electronicsin helmikuussa 2014 esittelemä ja huhtikuussa julkaisema älypuhelin.Samsung Galaxy S5 Käyttöjärjestelmä oli julkaisuhetkellä Android 4.4.2 KitKat, alkuvuodesta 2015 lähtien siihen on saanut ladattua päivityksen 5.0 Lollipop -versioon. Kesästä 2016 lähtien siihen on ollut mahdollista ladata versio 6.0.1. Puhelin saapui maailmalla myyntiin 11.4.2014 Laitteen suositushinta oli julkaisuhetkellä Suomessa 699 euroa. ==Ominaisuudet== Puhelimesta löytyy 2,5 gigahertsin neliydinsuoritin, kaksi gigatavua RAM-muistia ja 2 800 milli­ampeeri­tunnin vaihdettavissa oleva akku. Sisäistä tallennustilaa Galaxy S5:ssä on mallista riippuen joko 16 tai 32 gigatavua. Puhelimesta löytyy myös MicroSD -korttipaikka, joka tukee jopa 128 Gt muistikortteja. Galaxy S5 sisältää 16 mega­pikselin takakameran ja 2,1 megapikselin etukameran. Kamerasovellus mahdollistaa muun muassa kuvien tarkennuksen jälkikäteen ja sisältää reaaliaikaisen HDR-tilan. Videoiden kuvaaminen onnistuu 4K-tarkkuudella. Näyttönä on 1 920 × 1 080 -resoluution Super AMOLED -kosketusnäyttö. Puhelin on IP67-sertifioitu, eli pölyn- ja vedenkestävä. == Lähteet == == Aiheesta muualla == * Samsung Galaxy S5 - Ominaisuudet Galaxy S5 Luokka:Android- pohjaiset laitteet Luokka:Seulonnan keskeiset artikkelit Luokka:Vuoden 2014 matkapuhelimet Luokka:Kosketusnäytölliset älypuhelimet
Miss Saigon

Miss Saigon on Claude-Michel Schönbergin ja Alain Boublilin säveltämä musikaali, jonka libreton kirjoittivat Boublil ja Richard Maltby. Se perustuu Giacomo Puccinin säveltämään oopperaan Madama Butterfly. Musikaali kertoo amerikkalaisen sotilaan Chrisin ja vietnamilaisen tytön Kimin rakkaustarinan Vietnamin sodan loppuvaiheissa ja traagiset vaiheet sen jälkeen. He tutustuvat ja seurustelevat Saigonissa, kunnes Chris evakuoidaan Yhdysvaltoihin. Tämä luulee menettäneensä Kimin ja menee amerikkalaisen Ellenin kanssa naimisiin. Chrisin ystävä Joh kertoo että Kim on elossa ja synnyttänyt Chrisin lapsen. Kim tulee Thaimaahan tapaamaan Chrisiä ja Elleniä, antaa lapsen heille ja surmaa itsensä. Keskeiset roolit ja niiden äänialat: * Christopher Scott, amerikkalainen sotilas – tenori * Kim, vietnamilainen tyttö – sopraano (belting -laulutapa) * Pioneeri – baritoni * Ellen – mezzosopraano * John – baritoni * Thuy – tenori == Lähteet == Luokka:Musikaalit
Sirkusprinsessa

Sirkusprinsessa on Emmerich Kálmánin säveltämä operetti vuodelta 1926. Libreton kirjoittivat Julius Brammer ja Alfred Grünwald. Siinä on kolme näytöstä, joista kaksi ensimmäistä sijoittuvat Pietariin, kolmas hotelliin Wienissä. == Lähteet == Luokka: Operetit
Intel Westmere

Intel Westmere (myös Nehalem-C) on Intelin kehittämä suoritinarkkitehtuuri, jonka yhtiö julkaisi 7. tammikuuta 2010. Arkkitehtuuriin perustuvat suorittimet valmistetaan 32 nanometrin tekniikalla, mutta niiden sisäänrakennetut grafiikkaohjaimet valmistetaan vanhemmalla 45 nanometrin prosessilla. Arkkitehtuuri kehitettiin vanhemman Nehalem-arkkitehtuurin seuraajaksi. Westmeren korvasi myöhemmin Sandy Bridge -arkkitehtuuri. ==Ominaisuudet== Prosessoreiden ensimmäiset työpöytäversiot tunnettiin Clarkdale-koodinimellä ja ne asentuivat Socket 1156 -suoritinkantaan kuten vanhemmat Nehalem-suorittimet. Suorittimet tukivat Nehalemeille tyypillisiä Turbo Boost - ja HyperThearding -toimintoa. Uutena ominaisuutena Westermere- prosessoreissa oli suorittimen kanssa samaan kotelointiin yhdistetty grafiikkaohjain. Westermere-suorittimissa suoritinydin ja grafiikkaohjain olivat erillisiä piirejä, jotka on yhdistetty saman koteloinnin alle. Grafiikkaohjain on suorittimen kanssa yhteydessä QPI-väylän kautta. Westermeret toivat uutena ominaisuutena myös käskykantauudistuksia, joista kuusi kehitettiin AES-algoritmin nopeuttamiseksi. Seitsemäs käskykantauudistus kohdistettiin kryptauksen nopeuttamiseksi. Westmere-arkkitehtuuriin pohjautuneissa kuusiytimisissä Gulftown-suorittimissa piisiru sisälsi 1,17 miljardia transistoria ja sen pinta-ala oli 240 neliömillimetriä. Westmereen pohjautuneissa kaksiytimisissä Clarkdale-suorittimissa oli 384 miljoonaa transistoria ja niiden pinta-ala oli 81 neliömillimetriä. ==Lähteet== Luokka:Intelin suorittimet Luokka:Suoritinarkkitehtuurit
Booritrikloridi

Booritrikloridi (BCl3) on boorin ja kloorin muodostama epäorgaaninen molekyyliyhdiste. Yhdistettä käytetään puolijohdeteollisuudessa, orgaanisissa synteeseissä katalyyttinä ja muiden booriyhdisteiden valmistukseen. ==Ominaisuudet== Huoneenlämpötilassa booritrikloridi on väritön ja ilmaa tiheämpi kaasu. Yhdiste savuaa ilmassa ilman kosteuden vuoksi. Booritrikloridi reagoi veden kanssa eksotermisesti muodostaen vetykloridia ja boorihappoa. Muiden boorihalogenidien tavoin myös booritrikloridi on vahva Lewis-happo ja muodostaa additiotuotteita Lewis-emästen, kuten halogenidi-ionien, amiinien, tiolien ja fosfori- ja happinukleofiilien kanssa. Nämä additiotuotteet eivät hydrolysoidu yhtä helposti kuin booritrikloridi ja niitä käytetään usein booritrikloridin lähteenä orgaanisissa reaktioissa.Fazlul Alam, Francis Evans, Ganpat Mani & John R. Papcun: Boron Halides, Kirk-Othmer Encyclopedia of Chemical Technology, John Wiley & Sons, New York, 2003. Viitattu 25.2.2014 :BCl3 \+ 3 H2O → B(OH)3 \+ 3 HCl ==Valmistus ja käyttö== Teollisesti booritrikloridia valmistetaan kolmella tapaa. Yhdistettä saadaan klooraamalla booraksin ja raakaöljyn seosta kloorilla korkeassa lämpötilassa, pelkistämällä booritrioksidia hiilellä kloorin läsnä ollessa tai boorikarbidin ja kloorin välisellä reaktiolla. Pelkistettäessä booritrioksidia hiilellä kloorin läsnä ollessa muodostuu sivutuotteena usein fosgeenia, jonka erottaminen booritrikloridista on vaikeaa. ::B2O3 \+ 3 C + 3 Cl2 → 2 BCl3 \+ 3 CO Laboratoriomittakaavassa yhdistettä voidaan valmistaa alumiinikloridin ja booritrifluoridin tai tetrafluoroboraattien välisellä reaktiolla tai klooraamalla boraattiestereitä fosforyyli- tai tionyylikloridilla. Booritrikloridia voidaan käyttää hyvin puhtaiden boorikuitujen valmistamiseen kemiallisella kaasufaasipinnoitusmenetelmällä. Reaktiossa pelkistimenä käytetään vetyä. Puolijohdeteollisuudessa yhdistettä käytetään douppaamaan piitä. Muita käyttökohteita ovat karbidien ja nitridien poistaminen metalliseoksista, teräksen etsaus ja muiden booriyhdisteiden valmistaminen. Orgaanisessa synteesissä booritrikloridia käytetään katalyyttinä Friedel–Crafts-alkyloinneissa ja -asyloinneissa, alkeenien kuten eteenin, propeenin, isobuteenin ja vinyylikloridin polymeroinneissa ja epoksidoitumisissa. ==Lähteet== ==Aiheesta muualla== * Luokka:Booriyhdisteet Luokka:Kloridit
OVV Asuntopalvelut

OVV Asuntopalvelut on suomalainen vuokra-asuntojen välittämiseen erikoistunut ketju, joka toimii franchising-periaatteella 12 paikkakunnalla: Helsingissä, Hyvinkäällä, Joensuussa, Jyväskylässä, Lahdessa, Lappeenrannassa, Kouvolassa, Kuopiossa, Oulussa, Porissa, Tampereella ja Turussa. Nykyisin OVV kuuluu Investors House -konserniin. == Historia == OVV Asuntopalvelut aloitti toimintansa Turussa vuonna 1994 välittämällä aluksi asuntoja opiskelijoille. Alkuvaiheessa yritys tunnettiin nimellä Opiskelijoiden vuokravälitys, josta myös kirjainlyhenne OVV tulee. Ydinliiketoimintana on alusta lähtien ollut asuntojen vuokravälitys ja vähitellen OVV on laajentunut usealla paikkakunnalla toimivaksi franchising-ketjuksi. Vuonna 2016 pörssinoteerattu Investors House Oyj osti OVV Asuntopalvelut -ketjun liiketoiminnan. == Organisaatio == OVV Asuntopalvelut toimii franchising-periaatteella, ja sen aluetoimistot ovat itsenäisten yrittäjien omistamia. Toimistoja on 12 paikkakunnalla. == Kokonaispalvelu == OVV Asuntopalvelut on pyrkinyt kehittämään vuokravälitysalaa perinteisestä asuntojen vuokrauksesta kohti konaisvaltaisempaa palvelukokonaisuutta, joka kattaa koko vuokrasuhteen. Tästä esimerkkinä OVV Asuntopalvelut oli ensimmäinen vuokravälittäjä Suomessa, joka tarjosi täyden takuun vuokran maksusta koko vuokrasuhteen ajalta. == Lähteet == *http://www.ovv.com/etusivu *https://www.ovv.com/ovv/ *https://www.ovv.com/vuokranantaja/ovv-kokonaispalvelu/ === Viitteet === Luokka:Suomalaiset kiinteistönvälitysyritykset
Emilia Appelgren

Emilia Appelgren () oli suomalainen maisemamaalari. Maisemamaalarina Appelgren oli poikkeus ajan maalaustaiteessa, sillä tuolloin naistaiteilijoiden aiheita olivat lähinnä henkilökuvat, joita tunnetaan muutamia myös hänen tuotannossaan. Hän aloitti uransa 1850–1860-lukujen vaihteessa. == Lähteet == == Kirjallisuutta == * Rönkkö, Pekka: Maisemamaalari Emilia Appelgren (1840–1935). Varhaisimmat rekrytoitumiset kuvataideammattiin pohjoisimmassa Suomessa. Ars Nordica 12. Jyväskylä: Pohjoinen, 2001. ISBN 951-749-358-4. == Aiheesta muualla == Luokka:Suomalaiset taidemaalarit Luokka:Vuonna 1840 syntyneet Luokka:Vuonna 1935 kuolleet
Piotr Stokowiec

Piotr Stokowiec (s. 25. toukokuuta 1972) on puolalainen jalkapallovalmentaja. == Ura == Stokowiecilla ei ole takanaan omaa pelaajauraa, vaan hän aloitti valmentajana 34-vuotiaana Wigry Suwałkissa vuonna 2006. Hän valmensi seuraa yhden kauden ja palasi valmennustehtäviin jälleen kesällä 2010 Polonia Varsovan apuvalmentajana. Poloniassa Stokowiec toimi José Mari Bakeron, Theo Bosin ja Paweł Janasin apuvalmentajana. Maaliskuussa 2011 hän toimi yhdessä ottelussa seuran päävalmentajana. Jacek Zielińskin noustua seuran päävalmentajaksi, Stokowiec jatkoi pelaajatarkkailijana. Heinäkuussa 2011 hän siirtyi Polonian II-joukkueen päävalmentajaksi. Heinäkuussa 2012 Stokowiecista tuli Polonian edustusjoukkueen päävalmentaja. Piotr Stokowiec trenerem Polonii Warszawa Hän luotsasi seuran Ekstraklasassa kuudenneksi, mutta seura putosi konkurssin vuoksi liigasta. Stokowiec jätti seuran ja siirtyi Jagiellonia Białystokin päävalmentajaksi. Stokowiec oficjalnie trenerem Jagiellonii Hän sai potkut huhtikuun alussa 2014. Ekstraklasa: Piotr Stokowiec odszedł z Jagiellonii, Michał Probierz nowym trenerem Toukokuussa 2014 Stokowiecin ura jatkui Zagłębie Lubinin päävalmentajana. Piotr Stokowiec nowym trenerem Zagłębia Stokwiec luotsasi Lubinin kaudella 2014/15 Puolan I ligan voittoon ja joukkue nousi takaisin pääsarjaan.Zaglebie Lubin I Liga 2014/2015 Classement Kaudella 2015/16 joukkue sijoittui liigassa kolmanneksi. Menestyksekkään paluukauden jälkeen tulokset heikentyivät ja lopulta Stokowiec sai potkut seurasta marraskuussa 2017.Piotr Stokowiec odchodzi z Zagłębia Lubin Maaliskuussa 2018 Stokowiecista tuli Lechia Gdańskin päävalmentaja.Piotr Stokowiec trenerem Lechii Hän luotsasi joukkueen Puolan cupin mestaruuteen 2019.Lechia Gdańsk zdobyła Puchar Polski. Wielki sukces! Stokowiec jätti Gdánskin elokuussa 2021.Piotr Stokowiec odchodzi z Lechii Gdańsk Joulukuussa 2021 hän palasi 2,5-vuotisella sopimuksella Zagłębie Lubinin päävalmentajaksi.Piotr Stokowiec trenerem KGHM Zagłębia Lubin! Viisi perättäistä liigatappiota ja putoaminen cupista johtivat Stokowiecin potkuihin marraskuussa 2022.Piotr Stokowiec przestał pełnić funkcję trenera I zespołu == Meriitit == * Puolan cup: 2019 * Puolan supercup: 2019 * Puolan I liga: 2015 == Lähteet == * Piotr Stokowiec (transfermarkt.co.uk) * Piotr Stokowiec (90minut.pl) === Viitteet === Luokka:Puolalaiset jalkapallovalmentajat Luokka:Vuonna 1972 syntyneet Luokka:Elävät henkilöt
Hortonomien Yhdistys

Hortonomien Yhdistys ry on perustettu vuonna 1925. Yhdistys on puutarhaopistoista ja alan ammattikorkeakouluista valmistuneiden hortonomien aatteellinen yhdistys. Sen tarkoituksena on edistää jäseniensä ammatillisia tietoja ja taitoja järjestämällä kursseja, kustantamalla julkaisuja ja lehteä. Yhdistys valvoo kannanotoin koulutuksen, työolojen ja palkkauksen kehittymistä. Hortonomien Yhdistykseen voi liittyä hortonomiksi opistosta tai ammattikorkeakoulusta valmistunut hortonomi tai ammattikorkeakoulussa opiskeleva tuleva hortonomi. == Historia == Perustettaessa vuonna 1925 yhdistys sai nimekseen Suomen Puutarhateknikkojen Seura ry. Vuonna 1956 oli nimenmuutoksen aika. Hortonomi-nimi otettiin käyttöön opistotason tutkinnon suorittaneista ja puutarhateknikko-nimi jäi toisen asteen tutkinnon suorittaneiden käyttöön. Yhdistyksen nimeksi tuli siis Hortonomien Yhdistys ry. Hortonomien Yhdistys ry. on yksi Suomen vanhimpia puutarha-alan ammattilaisten muodostamia yhdistyksiä. == Yhdistyksen toiminta == Hortonomien Yhdistys valitsee vuosittain ansioituneen hortonomin Vuoden Hortonomiksi. Yhdistys hallinnoi myös stipendirahastoa, josta myönnetään vuosittain stipendejä yhdistyksen jäsenten ammatilliseen kehittämiseen, kuten kurssien tai opintomatkojen suorittamiseen. Lisäksi yhdistys osallistuu julkiseen keskusteluun hortonomia koskettavista asioista ja antaa kannanottoja esimerkiksi alan koulutusta, palkkausta tai työoloja koskeviin asioihin. Hortonomien Yhdistys järjestää kurssitoimintaa jäsenilleen, tukee jäsentensä verkostoitumista Hortoklubeissa sekä julkaisee Hortonomi-lehteä, joka ilmestyy 2 kertaa vuodessa. Yhdistyksen toiminnasta vastaa johtokunta, johon kuuluu puheenjohtaja ja kahdeksan jäsentä. Luokka:Suomalaiset järjestöt
Viheltäjämesikko

Viheltäjämesikko (Meliphaga mimikae) on mesikoiden heimoon kuuluva varpuslintu. ==Levinneisyys== Viheltäjämesikkoa tavataan Indonesiassa ja Papua-Uudessa-Guineassa. Lajia on kuvattu yleisestä runsaslukuiseksi, ja se on luokiteltu elinvoimaiseksi. ==Lähteet== Luokka:Mesikot
Erakkomesikko

Erakkomesikko (Meliphaga montana) on mesikoiden heimoon kuuluva varpuslintu. ==Levinneisyys== Erakkomesikkoa tavataan Indonesiassa ja Papua-Uudessa- Guineassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Mesikot
Tammimesikko

Tammimesikko (Meliphaga orientalis) on mesikoiden heimoon kuuluva varpuslintu. ==Levinneisyys== Tammimesikkoa tavataan Indonesiassa ja Papua-Uudessa- Guineassa. Lajin on kuvattu olevan yleinen korkeissa korkeuksissa ja harvinaisempi matalammalla. Se on luokiteltu elinvoimaiseksi. ==Lähteet== Luokka:Mesikot
Pensasmesikko

Pensasmesikko (Meliphaga albonotata) on mesikoiden heimoon kuuluva varpuslintu. ==Levinneisyys== Pensasmesikkoa tavataan Indonesiassa ja Papua- Uudessa-Guineassa. Lajin on raportoitu olevan harvinainen, vaikkakin paikallisesti melko yleinen. Sen ei uskota olevan vaarassa, ja laji on luokiteltu elinvoimaiseksi. ==Lähteet== Luokka:Mesikot
Matkijamesikko

Matkijamesikko (Meliphaga analoga) on mesikoiden heimoon kuuluva varpuslintu. == Levinneisyys == Matkijamesikkoa tavataan Indonesiassa ja Papua-Uudessa- Guineassa. Lajin on kuvattu olevan pääasiassa yleinen, ja se on luokiteltu elinvoimaiseksi. == Lähteet == Luokka:Mesikot
Tagulanlaulumesikko

Tagulanlaulumesikko (Meliphaga vicina) on mesikoiden heimoon kuuluva varpuslintu. ==Levinneisyys ja elinympäristö== Tagulanlaulumesikkoa tavataan kotoperäisenä Tagulan saarella Papua-Uudessa-Guineassa. Laji on huonosti tunnettu, eikä siitä ole tehty kannanarvioita. Tagulanlaulumesikon uskotaan elävän alankojen metsissä ja metsänreunoilla 800 metrin korkeuteen asti. Metsien hakkuut saattavat olla sille uhka. ==Lähteet== Luokka:Mesikot
Alvin

Alvin, Saksassa Alwin, on miehen etunimi. Alvinin nimipäivä on suomenruotsalaisessa almanakassa 9. maaliskuuta. Nimen alkuperästä on erilaisia selityksiä. Se saattaa olla muunnos latinalaisesta nimestä Albin, joka merkitsee valkoista.Pentti Lempiäinen: Suuri etunimikirja, s. 251. Toisaalta se saattaa olla peräisin muinaisenglantilaisesta nimestä Adelvin tai Æðelwine, jotka merkitsevät jalosukuista ystävää.Behind the name:Alvin Suomessa nimi Alvin on vuoden 2019 loppuun mennessä annettu 533 henkilölle, joista yli puolet on 2010-luvulla syntyneitä. == Tunnettuja Alvineja == * Alvin Aaron, Abe Aaron (1910–1970), kanadalainen jazzklarinetisti ja -saksofonisti * Alvin Ailey (1931–1989), yhdysvaltalainen tanssija ja koreografi * Alvin L. Barry (1931–2001), yhdysvaltalainen pappi ja Missouri- synodin presidentti * Alvin Batiste (1932/1937–2007), yhdysvaltalainen jazzklarinetisti * Alwin Berger (1871–1931), saksalainen maisemapuutarhuri, kasvitieteilijä ja mehikasvien tutkija * Alvin Burke Jr., Montel Vontavious Porter (s. 1973), yhdysvaltalainen showpainija * Alvin Ceccoli (s. 1974), australialainen jalkapalloilija * Alvin Dark (1922–2014), yhdysvaltalainen baseballpelaaja * Alvin Goldman (1938–2024), yhdysvaltalainen filosofian professori * Alwin Albert Hafner (1930–2016), sveitsiläis-madagaskarilainen katolinen piispa * Alvin Harrison (s. 1974), yhdysvaltalainen pikajuoksija * Alwin Jacobi (1854–1905), saksalais-ruotsalainen rakennusinsinööri ja arkkitehti * Alvin Nathaniel Joiner, Xzibit (s. 1974), yhdysvaltalainen rap- muusikko * Alvin Kamara (s. 1995), yhdysvaltalainen amerikkalaisen jalkapallon pelaaja * Alvin Kraenzlein (1876–1928), yhdysvaltalainen yleisurheilija * Alvin Lee (1944–2013), englantilainen blues- ja rock-kitaristi * Alvin Loftes (1890–1971), yhdysvaltalainen maantiepyöräilijä * Alvin Martin (s. 1958), englantilainen jalkapalloilija * Alvin Miller (s. 1968), englantilainen nyrkkeilijä * Alvin Plantinga (s. 1932), yhdysvaltalainen analyyttinen filosofi * Alvin Robertson (s. 1962), yhdysvaltalainen koripalloilija * Alvin E. Roth (s. 1951), yhdysvaltalainen taloustieteilijä, yhdysvaltalainen taloustieteilijä, Nobelin taloustieteen palkinnon saaja * Alvin Sargent (1927–2019), yhdysvaltalainen elokuvakäsikirjoittaja * Alvin Stardust (1942–2014), englantilainen laulaja ja näyttelijä * Alvin Tehau (s. 1989), tahitilainen jalkapalloilija * Alvin Toffler (1928–2016), yhdysvaltalainen tulevaisuudentutkija ja tietokirjailija * Alvin Ulbrickson (1930–2012), yhdysvaltalainen soutaja * Alvin Williams (s. 1974), yhdysvaltalainen koripalloilija * Alvin C. York (1887–1964), yhdysvaltalainen kersantti ja sotasankari == Kuvitteellisia Alvineja == * Alvin, kuvitteellinen laulajahahmo virtuaaliyhtyeessä Alvin and the Chipmunks sekä muun muassa siihen liittyvässä animaatiosarjassa Alvin ja pikkuoravat == Muita Alvineja == * DSV Alvin, yhdysvaltalainen pienoissukellusvene == Lähteet == == Aiheesta muualla == Luokka:Etunimet
Katja Lukin

Katja Lukin (s. 1974 Kemi) on suomalainen laulaja. Hän on tullut tunnetuksi Dannyn taustalaulajana D’Voices -yhtyeessä. Hän on esiintynyt taustalaulajana myös lukuisten muiden suomalaisten artistien levytyksillä. Lukin syntyi Kemissä mutta varttui Keminmaassa. Lukin on valmistunut nuoriso- ja vapaa- ajanohjaajaksi Peräpohjolan Opistosta. Myöhemmin hän on käynyt esiintymisalan jatkokoulutusta myös Oulussa. Lukin on saavuttanut sittemmin myös luokanopettajan pätevyyden Helsingin yliopistossa. Lukin aloitti soolouransa vuonna 2003 julkaisemalla singlen ”Vitamiini”. Sittemmin hän on julkaissut useita kappaleita, jotka ovat muun muassa olleet Radio Suomen soitetuimpien listalla. Lukin on palkittu Vuoden Tanssihitti -palkinnolla Tampereella 16. syyskuuta 2012 kappaleestaan ”Kaipaan Yyteriin”. Vuonna 2020 presidentti Sauli Niinistö myönsi Lukinille tunnustuksena Suomen Valkoisen Ruusun I luokan mitalin kultaristein. ==Lähteet== *http://www.danny.fi/dvoices_files/katja/bio.phtml *http://www.danny.fi/dvoices_files/katja/index.phtml ===Viitteet=== ==Aiheesta muualla== * *"Katja Lukin sai Ann-Christinen studioon yli 40 vuoden tauon jälkeen", Väylän Pyörre, 22.11.2012. *Katja Lukin: Keminmaa, YouTube. *Katja Lukin: Kaipaan Yyteriin, YouTube. *Katja Lukin: Löysin viimein paikan kaivatun, YouTube. Luokka:Suomalaiset poplaulajat Luokka:Suomalaiset iskelmälaulajat Luokka:Vuonna 1974 syntyneet Luokka:Elävät henkilöt
Ilmavalvonta-asema

Ilmavalvonta-asema on yksittäinen näköhavaintopaikka ilmavalvontahavainnoille. == Suomen talvisodassa == Suomen talvisodan aikaan ilmavalvonta-asemalla oli yleensä yksi tai kaksi lottaa kahden tunnin valvontavuoroissa. Tavallisimmat ilmavalvonta-asemat oli perustettu kirkontorneihin, kellotapuleihin, tehtaiden katoille. Yksi kuuluisimmista ilmavalvonta-asemista oli Lahden kaupungintalon tornissa, joka menetettiin tammikuun 1940 pommituksessa. Sen jälkeen havaintopaikka siirrettiin urheilukentän katolle ja lopuksi hyppyrimäelle. Kullakin ilmavalvonta-asemalla oli nelinumeroinen peiteluku, jonka perusteella ne erotettiin toisistaan sijaintipaikkaa paljastamatta. Näillä tiedoilla asemien sotapäiväkirjat on edelleen jäljitettävissä sota-arkistosta. Luokka:Aisti-ilmavalvonta Luokka:Talvisodan suomalainen ilmapuolustus
Katja Sirkiä

Katja Sirkiä (s. 1974) on suomalainen näyttelijä ja laulaja. Sirkiä valmistui näyttelijäksi vuonna 1999 ja opiskeli alaa vuonna 2004 New Yorkissa The Actors Studiolla. Hän on suorittanut lauluopintoja muun muassa Sibelius-Akatemiassa sekä Helsingin Pop & Jazz Konservatoriossa. Sirkiä on äänialaltaan korkea sopraano. Sirkiä on myös tunnettu ääninäyttelijänä useissa elokuvissa, tv- sarjoissa ja mainoksissa. Hän on myös ohjannut dubbauksia.https://www.nayttelijaliitto.fi/nayttelijahaku/katja-sirkia/ Sirkiä on toiminut suomalaisen Contemporary Dead Finnish Music Ensemble -yhtyeen solistina vuodesta 2009.http://www.cdfme.com/music.htm Sirkiä ääninäyttelee esim. Hän ääninäyttelee Rainbow Dash -nimistä Pegasos-ponia animaatiosarjassa My Little Pony: Ystävyyden taikaa sekä hän ääninäyttelee myös sarjoissa Halinallet, Tomi Traktori, Kauhula yms. Katja Sirkiä esiintyy myös Frozen – huurteinen seikkailu ja Frozen II -elokuvissa kuningatar Elsan ääninäyttelijänä. Sirkiä ääninäyttelee myös Martta-nimistä koiraa Martta puhuu -animaatiosarjassa. ==Teatteri== Vuosi Näytelmä Roolihahmo Teatteri 2005 Hairspray Amber Von Tussle Helsingin Kaupunginteatteri 2010 Wicked kätilö Helsingin Kaupunginteatteri 2013 Les Misérables Tampereen Teatteri ==Filmografia== == Lähteet == == Aiheesta muualla == * Katja Sirkiän profiili Näyttelijäliiton sivuilla * Luokka:Suomalaiset näyttelijät Luokka:Vuonna 1974 syntyneet Luokka:Elävät henkilöt
Kiova-Žuljanyn kansainvälinen lentoasema

Kiova-Žuljanyn kansainvälinen lentoasema (, )) on Ukrainan pääkaupunki Kiovan lounaisosissa, 8 kilometrin päässä ydinkeskustasta sijaitseva kansainvälinen lentoasema. Lentoasemalla on yksi 2,31 kilometriä pitkä kiitotie. Juridisesti lentoasema on Kiovan kaupungin hallitsema liikeyritys. Vuonna 2013 Kiova- Žuljany oli matkustajamäärän perusteella Ukrainan toiseksi vilkkain lentoasema maan suurimman lentoaseman, Boryspilin kansainvälisen lentoaseman jälkeen. Kiova-Žuljanyn kansainvälistä lentoasemaa käytti vuonna 2013 kaikkiaan 1 838 393 lentomatkustajaa. Kuva:Kiev - Zhulyany (IEV - UKKK) AN2326841.jpg|Kiova- Žuljanyn lentoasemaa. Kuva:Kiev - Zhulyany (IEV - UKKK) AN2250734.jpg|Kiova- Žuljanyn terminaalirakennus. == Lähteet== == Aiheesta muualla == *Kiev (Žuljany), meždunarodnyi aeroport (aviapages.ru) *Skyvector aeronautical charts: UKKK Kiev/Zhuliany Airport (skyvector.com) Kansainvälinen lentoasema Luokka:Solomjankan piiri Luokka:Ukrainan lentoasemat